Balčių ąžuolas

Balčių ąžuolas – paminklinis medis Gražutės regioniniame parke,  Veriūgiškių ir Balčių kaimų paribyje, Salako seniūnijoje, Zarasų rajone. Patenka į Zarasų miškų urėdijos Dusetų girininkijos (511 kv., 47 skl.) teritoriją. Ąžuolas auga 2,3 km į šiaurę nuo kelio , 6 km į vakarus nuo Degučių, Balčio ežero pietvakariniame krante, šlaite prie vandens.   

1986 m. ąžuolas paskelbtas valstybinės reikšmės gamtos paminklu. Skersmuo – 1,4 m, aukštis – 20 m. Gediminas Isokas. Lietuvos gamtos paminklai. – Vilnius: Mintis, 1995, p. 425.

Ąžuolas paskelbtas valstybės saugomu gamtos paveldo paminklu Aplinkos ministro 2002 m. gruodžio 20 d. įsakymu Nr. 652.Saugomų teritorijų valstybės kadastras. Balčių ąžuolas stvk.lt/map

Valstybinės miškų tarnybos 2017 m. pateiktame paminklinio medžio vertinime nurodyta, laja išretėjusi, užpildymas ne
daugiau 50 %. Turėjo sausų šakų visame aukštyje. Kamienas nuo ežero pusės jau trūnijantis, bet dar pakankamai geros būklės, tik labai gumbuotas. Nurodomi duomenys: aukštis virš jūros lygio – 155 m, medžio aukštis – 21 m, kamieno apimtis – 4,5 m, lajos plotis – 17 m.Valstybinė miškų tarnyba. Senieji Lietuvos ąžuolai. 259. Balčių ąžuolas lrv.lt 2017-07-21

Pagal 2021 m. atliktą valstybės saugomų botaninių GPO vertinimo ataskaitą, Balčių ąžuolas buvo sunkiai pasiekiamas, už 250 m nuo gruntinio kelio, pažymėtas informaciniu stendu. Priekelmyje, kamiene buvo žaizdų, puvinio židinių, nudžiūvusių vidutinio stambumo šakų. Pastebėtas šoninis stelbimas, žiemospirgis. Nurodytas amžius – 250 metų, aukštis – 16,5 m, apimtis – 4,49 m.Gamtos paveldo objektai. Detalūs vertinimo duomenys. Botaniniai GPO (taškiniai objektai). 281. Balčių ąžuolas vstt.lrv.lt

Kitais duomenimis, ąžuolo kamieno apimtis siekia 4,55 m,  Atrask Lietuvos saugomas teritorijas. Balčių ąžuolas saugoma.lt aukštis – 19 m, amžius – 300 metų.Balčių ąžuolas istorijoslobynas.lt

 Šaltiniai 

 Nuorodos 

 Balčių ąžuolas lietuvosgamta.lt (nuotraukos)

Kategorija:Gražutės regioninis parkas
Kategorija:Lietuvos gamtos paveldo objektai
Kategorija:Zarasų rajono paveldas